*Data: 14.08.2023*

*(Proiect)*

**GUVERNUL REPUBLICII MOLDOVA**

**HOTĂRÂRE nr.\_\_\_\_\_\_**

**din \_\_\_\_\_\_\_\_\_\_\_\_\_ 2023**

**privind aprobarea proiectului Legii pentru modificarea unor acte normative**

(*facilitarea activității mediului de afaceri*)

**--------------------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul Legii pentru modificarea unor acte normative.

**Prim-ministrul**

**Contrasemnează:**

**Viceprim-ministru,**

**ministrul dezvoltării economice și**

**digitalizării**

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Art. I.** - Legea nr. 1117/1997 privind bursele de mărfuri (publicată în Monitorul Oficial al Republicii Moldova, 1998, nr. 70 art. 464) cu modificările ulterioare, se modifică după cum urmează:

1. Se completează cu articolul 11 cu următorul cuprins:

„**Articolul 11.** Noțiuni de bază

În sensul prezentei legi, următoarele noțiuni semnifică:

*autoritate contractantă* – persoana juridică care întrunește calitățile stabilite la art.13 din Legea nr. 131/2015 privind achizițiile publice;

*contract de bursă* – contract încheiat în conformitate cu reglementările bursei de mărfuri ale cărui clauze sunt prestabilite de bursa de mărfuri. Contracte de bursă pot fi contracte spot, contracte forward, contracte de vânzare-cumpărare ori furnizare de mărfuri, servicii sau lucrări, contracte de cesiune de creanță, contracte de vanzare-cumparare pe piața mixtă, ș.a.

*contract forward* - un contract de vânzare-cumpărare, cu termen suspensiv, ale cărui clauze sunt prestabilite de bursa de mărfuri;

*contract spot* - un contract de vanzare-cumparare, cu clauze prestabilite de bursa de mărfuri, cu executare imediată sau cu executare în cel mult 10 zile lucrătoare de la data manifestării acordului ferm de voință al părților prin tranzacția efectuată la bursa de mărfuri;

*piața creanțelor* - piața deschisă organizată pentru vânzarea sau achiziția creanțelor;

*piața la disponibil* - piața în care se negociază oferte și se efectuează tranzacții pentru încheierea contractelor spot și forward;

*piața licitațiilor* - piața deschisă organizată pentru vânzarea/achiziția de mărfuri, servicii sau lucrări ce necesita specificații tehnice pentru a fi identificabile și vandabile;

*piața mixtă* - o piață la disponibil incipientă, care se organizează ori de cate ori se urmărește trecerea unei mărfi de pe piața licitațiilor pe piața la disponibil. Piața mixtă prezintă atât caracteristici ale pieței la disponibil, cat și ale celei a licitațiilor, administrată de bursa de mărfuri pentru o perioadă de timp.

2. Articolul 2 se completează cu alineatul (4) cu următorul cuprins:

„(4) Bursele de mărfuri administrează piețe de interes public și privat, cum ar fi piața la disponibil, piața licitațiilor, piața creanțelor și asigură intermediarilor și clienților condiții centralizate de negociere și tranzacționare inclusiv pentru operațiuni de:

a) vânzări şi cumpărări la vedere ori la termen pe piața la disponibil, într-o structură multilaterală de tranzacționare, având ca obiect bunuri fungibile şi mobile prin natura lor sau bunuri fungibile şi mobile prin anticipație, precum şi orice alte bunuri calificate de bursa de mărfuri ca fiind tranzacționabile;

b) vânzări şi cumpărări la vedere ori la termen pe piața la disponibil, într-o structură multilaterală de tranzacționare, având ca obiect titluri reprezentative de mărfuri, de tipul recipisei de depozit, warantului, conosamentului şi al altora asemenea, agreate şi calificate de bursa de mărfuri;

c) vânzări şi achiziții de mărfuri, servicii sau lucrări pe piaţa licitaţiilor;

d) vânzări şi achiziții de creanțe comerciale pe piaţa creanţelor;

e) vânzări şi achiziții de mărfuri şi/sau produse pe o piaţă mixtă.”

3. Articolul 6

alineatul (1) se completează cu o frază cu următorul cuprins: „Bursa de mărfuri administrează piețe la disponibil, piețe mixte, piețe ale licitațiilor, precum și alte tipuri de piețe, dacă bursa de mărfuri respectă condițiile prevăzute de legislația care reglementează aceste piețe.”

se completează cu alineatul (3), cu următorul cuprins:

„(3) Bursa de mărfuri poate să desfășoare și activități secundare care facilitează sau asigură buna desfășurare a activităților specificate la alineatul (1), cum ar fi: realizarea, administrarea și comercializarea sistemelor informatice specifice burselor de mărfuri, organizarea de seminare și instruiri în scopul pregătirii participanților în domeniul burselor de mărfuri, ș.a.”

4. Articolul 7 alineatul (3) se abrogă.

5. Articolul 8

alineatul (1) se expune în următoarea redacție:

„(1) Comerțul de bursă se organizează sub formă de licitație publică cu strigare sau sub formă de proceduri de achiziție pe o platformă electronică administrată de o bursă de mărfuri care administrează o piață la disponibil.”

se completează cu alineatul (3) cu următorul cuprins:

„(3) Bursele de mărfuri admit accesul pe piețele la disponibil autorităților contractante pentru derularea procedurilor acestora de achiziții publice, desfășurate în conformitate cu actele normative ce reglementează procedura de achiziții publice.”

6. Articolul 12 se expune în următoarea redacție:

„**Articolul 12**. Cotațiile de bursă

(1) Cotaţiile de bursă sînt preţurile de bursă, înregistrate şi publicate ulterior, la tranzacţiile de bursă pentru o anumită perioadă de timp (de regulă, o zi de bursă). Cotaţiile de bursă se folosesc ca bază la încheierea contractelor, inclusiv în afara bursei.

(2) Se interzice stabilirea anticipată a cotațiilor.

(3) Bursele de mărfuri pot emite cotații informative sintetice cu privire la prețul de piața al produselor format în baza sistemului de tranzacționare propriu, având ca sursă informațiile oferite sau preluate de la autorități, instituții publice, agenți economici semnificativi, alte platforme de tranzacționare sau de diseminare a informațiilor.”

7. Articolul 13 se completează cu alineatul (8) cu următorul cuprins:

„(8) Prin derogare de la alineatele (2), (4) - (7) se consideră burse de mărfuri și întreprinderile care întrunesc, în mod cumulativ, următoarele cerințe:

a) sunt fondate în conformitate cu Legea nr.220/2007 privind înregistrarea de stat a persoanelor juridice și a întreprinzătorilor individuali și sunt deținute integral de burse de mărfuri care la rândul lor activează și sunt fondate în statele membre ale Uniunii Europene;

b) întreprinderile fondatoare îndeplinesc în țara de origine condițiile de înființare prevăzute de prezentul articol;

c) întreprinderile fondatoare sunt recunoscute în calitate de burse de mărfuri funcționale de autoritățile publice abilitate cu supravegherea sau reglementarea burselor de mărfuri din statul de origine sau Camera de Comerț și Industrie din statul de origine.”

**Art. II. –** Legea nr.105/2003 privind protecția consumatorilor (republicată în Monitorul Oficial al Republicii Moldova, 2011, nr.176–181, art.513), cu modificările ulterioare, se modifică după cum urmează:

1. Articolul 1 noțiunea „*produs de folosință îndelungată*” se completează cu propoziția „Nu sunt de folosință îndelungată produsele care nu sunt constituite dintr-un ansamblu de piese, schimbul cărora permit reparația și întreținerea, și care, fiind utilizate conform destinației, în cadrul termenului de uzură își pot schimba structura, culoarea, forma sau compoziția și restabilirea lor la starea inițială necesită un efort disproporționat.”

2. Articolul 9, litera g) va avea următorul cuprins:

„g) să recepționeze și să înregistreze reclamaţiile consumatorilor;”

3. Articolul 10 litera h) va avea următorul cuprins:

„h) să recepționeze și să înregistreze reclamațiile consumatorilor;”

4. Articolul 18:

alineatul (7) propoziția „Acest termen poate fi prelungit numai cu acordul consumatorului şi este stipulat în contract.” se substituie cu propoziția „Acest termen poate fi prelungit numai cu acordul consumatorului şi este stipulat în contract, sau poate fi prelungit cu încă 14 zile în cazul bunurilor care nu se produc în Republica Moldova și repararea sau preschimbarea cărora necesită import de piese sau produse similare.”;

alineatul (14) litera e) se abrogă.

5. Articolul 183 alineatul (21) după cuvîntul „ceramică” se completează cu textul „etc.”;

6. Articolul 185:

la alineatul (3) cuvintele „efectuată de o terţă parte competentă în domeniu, abilitată în conformitate cu legea” se exclud;

se completează cu alineatul (32) cu următorul cuprins:

„(32) Expertiza tehnică, specificată la alin.(3), poate fi efectuată:

a) de o terță parte competentă în domeniu, abilitată în conformitate cu legea;

b) de o întreprindere specializată și autorizată de producător, în deservirea tehnică și reparația produselor pentru care se solicită expertiza;

c) cu acordul scris al consumatorului, de o întreprindere specializată în deservirea tehnică și reparația produselor sau categoriilor de produse pentru care se solicită expertiza, cu care vânzătorul nu are și nu a avut în ultimii 3 ani tranzacții comerciale.”

**Art. III.** – La articolul 3 din Legea nr.352/2006 cu privire la organizarea și desfășurarea activității turistice în Republica Moldova (Monitorul Oficial al Republicii Moldova, 2007, nr.14–17, art.40), cu modificările şi completările ulterioare, noțiunea ”casă rurală” va avea cuprins:

„*casă rurală* – structură de cazare turistică şi, după caz, de alimentare, organizată în baza unei sau mai multe case și/sau construcții ce aparțin unei gospodării înregistrate la aceeași adresă care respectă stilul arhitectural tradițional (regional, zonal sau local), precum și tradiţiile populare de trai, muncă şi odihnă în deservirea turiştilor. Alimentaţia turiştilor la casa rurală se asigură inclusiv cu produse din producția proprie, crescute în gospodăriile din localitate ori din localitățile din preajmă”.

**Art. IV.** – La articolul 17 din Legea securităţii şi sănătăţii în muncă nr.186/2008 (Monitorul Oficial al Republicii Moldova, 2008, nr.143–144, art.587), cu modificările şi completările ulterioare:

 alineatul (3) se completează cu propoziția cu următorul cuprins:

”Pentru personalul tehnico-administrativ și personalul de birou instruirea periodică se va efectua la intervale ce nu vor depăși 12 luni”;

alineatul (7):

prima propoziție se exclude;

se completează cu propoziția cu următorul cuprins:

”Actele obținute în cadrul instruirii de serviciile externe de protecţie şi prevenire nu au termen de valabilitate”.

**Art. V. –** La Articolul 344 alineatul (3) din Codul contravențional al Republicii Moldova nr.218/2008 (republicat în Monitorul Oficial al Republicii Moldova, 2017, nr.78–84, art.100), cu modificările ulterioare, litera a) va avea următorul cuprins:

”a) neînregistrarea de către vânzător, prestator a reclamației consumatorului, nesoluționarea reclamației în termenele stabilite de lege;”

**Art. VI. –** La articolul 45 din Legea nr.10/2009 privind supravegherea de stat a sănătății publice (Monitorul Oficial al Republicii Moldova, 2009, nr.67, art.183), alineatul (4) va avea următorul cuprins:

”(4) Instruirea igienică se realizează în mod gratuit, inclusiv la distanță (online).”;

**Art. VII** - Legea nr.163/2010 privind autorizarea executării lucrărilor de construcție (Monitorul Oficial al Republicii Moldova, 2010, nr.155–158, art.549), cu modificările ulterioare, se modifică după cum urmează:

1. La articolul 3, alineatul (1) va avea următorul cuprins:

„(1) Certificatul de urbanism pentru proiectare (anexa nr. 1) se elaborează şi se emite de către primarul unității administrativ-teritoriale în baza cererii proprietarului, în baza cererii deținătorului dreptului de superficie asupra terenului, iar în cazul sistemelor de alimentare cu apă, canalizare, energie termică, gaze naturale, energie electrică, al rețelelor inginerești şi de comunicații electronice, cât și al elementelor de infrastructură asociată acestor sisteme și rețele – în baza cererii investitorului/beneficiarului sau a furnizorului acestor sisteme și rețele publice (anexa nr. 11), în care se indică locul amplasării imobilului/terenului şi la care se anexează următoarele documente:

a) raportul de expertiză tehnică, în caz de reconstruire, restaurare, modificare sau consolidare a imobilului existent, elaborat de către experți tehnici atestați;

b) avizul de racordare la rețele - în cazul sistemelor de alimentare cu apă, canalizare, energie termică, gaze naturale, energie electrică, al rețelelor inginerești şi de comunicații electronice, cât şi al elementelor de infrastructură asociată acestor sisteme și rețele.”.

2. Articolul 4:

se completează cu alineatele (11) și (12) cu următorul cuprins:

„(11) În localitățile rurale (sate, comune) în care lipsește documentaţia de urbanism şi de amenajare a teritoriului pot fi elaborate certificate de urbanism pentru proiectare de construcții cu regim de înălțime de pînă la 3 nivele - case individuale și încăperi auxiliare la acestea sau clădiri care vor fi destinate activităților comerciale, de prestări servicii, producere sau prelucrare care nu vor avea impact semnificativ asupra mediului și sănătății populației și nu necesită efectuarea evaluării de mediu conform Legii nr.86/2014 privind evaluarea impactului asupra mediului.

(12) Pentru eliberarea certificatelor de urbanism în cazurile specificate la alin.(11) emitentul este obligat să elaboreze, prin intermediul serviciilor sale abilitate, o schemă de amplasare a imobilului/terenului şi a reţelelor edilitare, care, fiind avizată de către arhitectul-şef și organele supravegherii de stat (Agenţia Naţională pentru Sănătate Publică, Agenţia de Mediu, organul supravegherii de stat a măsurilor contra incendiilor în comun cu serviciul de salvatori şi pompieri), va servi drept temei pentru elaborarea şi emiterea certificatului de urbanism pentru proiectare. Organele supravegherii de stat vor examina schemele de amplasare şi vor elibera avizele respective gratuit, în cel mult 5 zile lucrătoare.”

la alineatul (6), după cuvintele „un regim special,” se completează cu cuvintele „precum și în cazul în care, la certificatul de urbanism pentru proiectare, este necesară anexarea avizelor prevăzute la art. 6 alin. (2),”.

3. La articolul 6 alineatul (3), textul „15 zile lucrătoare” se substituie cu textul „10 zile lucrătoare”.

4. La articolul 7 alineatul (1), cuvintele „la care se anexează, în original şi în copie, buletinul de identitate (pentru persoană fizică) sau certificatul de înregistrare (pentru persoană juridică)” se exclud.

5. Articolul 10:

la alineatul (1), textul „20 de zile lucrătoare” se substituie prin textul „10 zile lucrătoare”;

se completează cu alineatul (3) cu următorul cuprins:

„(3) Avizul de racordare și planul de trasare a rețelelor se eliberează pe hârtie sau în format electronic sub formă de document electronic, corespunzător solicitării solicitantului (beneficiarului)..”

6. Articolul 12:

alineatul (1):

în partea dispozitivă, cuvintele „cu acordul scris al proprietarului terenului,” și „lucrătoare” se exclud, iar textul „iar în cazul rețelelor inginerești şi de comunicații electronice şi al elementelor de infrastructură asociată acestor rețele – în baza cererii investitorului/beneficiarului sau a furnizorului de rețele publice de comunicații electronice” se substituie cu textul „iar în cazul sistemelor de alimentare cu apă, canalizare, energie termică, gaze naturale, energie electrică, al rețelelor inginerești şi de comunicații electronice, cât și al elementelor de infrastructură asociată acestor sisteme și rețele – în baza cererii investitorului/beneficiarului sau a furnizorului acestor sisteme și rețele publice”;

litera a) se completează cu următoarea propoziție „Acordul autentificat notarial al coproprietarilor de imobil/teren nu se solicită în cazul în care cererea se depune de către deținătorul dreptului de superficie asupra terenului;”;

litera e) și j) se abrogă;

la litera k), prima propoziție se completează cu textul „dacă aceste lucrări depășesc limitele stabilite prin actul care atestă dreptul de superficie asupra terenului sau dacă atare acord nu poate fi dedus din actul respectiv.”;

la alineatul (21), textul „20 de zile lucrătoare” se substituie cu textul „10 zile lucrătoare”.

7. Articolul 14:

la alineatul (1):

lit. j) va avea următorul cuprins:

”j) instalarea mobilierului urban (standuri stradale mici, cabinele modulare sau telefonice, elemente decorative ale grădinilor publice, rampele pentru pietoni, băncile stradale, stîlpii de iluminat, barierele de acces, coşurile de gunoi, echipamentele sportive şi ansamblurile de joacă pentru copii și alte echipamente similare ușor demontabile, amenajarea gazoanelor, plantarea arborilor și arbuștilor inclusiv sistemul de irigare și iluminare decorativă aferent);

lit. m), după cuvintele ”pozări subterane noi” de completat cu cuvintele ”în afara limitelor terenului privat”;

alineatul se completează cu lit. q) cu următorul cuprins: ”q) utilizarea tehnologică a clădirilor, inclusiv instalarea sistemelor de automatizare și semnalizare cu respectarea rigorilor sanitare fără schimbarea clasei funcționale a pericolului de incendiu a clădirii/încăperii, cu excepția cazurilor când utilajul tehnologic se încadrează în categoriile expuse la art. 4 din Legea nr. 151/2022 privind funcţionarea în condiţii de siguranţă a obiectivelor industriale şi a instalaţiilor tehnice potenţial periculoase”.

8. Articolul 17:

la alineatul (1), litera c) se abrogă;

la alineatul (11), textul „20 de zile lucrătoare” se substituie cu textul „10 zile lucrătoare”.

9. Articolul 21 se completează cu alineatele (4), (5) și (6) cu următorul cuprins:

„(4) Autoritățile emitente ale certificatului de urbanism și autorizației de construire/desființare sînt obligate să recepționeze solicitări ale certificatului de urbanism și autorizației de construire/desființare în formă de documente electronice.

(5) În cazul indicat la alin. (4), autoritatea emitentă poate solicita, la eliberarea actului permisiv corespunzător sau în termen de până la 30 de zile de la data eliberării acestuia, să-i fie puse la dispoziție originalele documentelor, în cazul în care acestea au fost prezentate fără a fi semnate cu semnătura electronică calificată, pentru a verifica autenticitatea informațiilor cuprinse de copiile în cauză.

(6) În cazul în care, în scopul eliberării certificatului de urbanism și autorizației de construire/desființare, autoritățile emitente au nevoie de informațiile cu privire la solicitant (datele de identitate, domiciliu, sediu juridic, bunurile deținute, numerele cadastrale ale bunurilor imobile, IDNO, IDNP, capacitățile şi activitatea acestuia) sau de a verifica alte informații indicate în cerere, care se conțin în Registrul de stat al populației, Registrul de stat al persoanelor juridice, Registrul de stat al întreprinzătorilor individuali, Registrul bunurilor imobile şi/sau registrele actelor permisive, entitățile care dețin registrele în cauză sunt obligate să ofere în mod gratuit autorității emitente a actului permisiv informația solicitată în termen de cel mult o zi lucrătoare, fără implicarea solicitantului.

(6) La solicitarea și eliberarea certificatului de urbanism și autorizației de construire/desființare, autoritățile emitente asigură aplicarea corespunzătoare a procedurilor stabilite în Legea nr.160/2011 privind reglementarea prin autorizare a activității de întreprinzător.”.

**Art. VIII.** – Articolul 15 din Legea nr.303/2013 privind serviciul public de alimentare cu apă și de canalizare (Monitorul Oficial al Republicii Moldova, 2014, nr.60–65, art.123), cu modificările ulterioare, se modifică după cum urmează.

la alineatul (2) litera d), textul „ 20 de zile calendaristice” se substituie cu textul „10 zile lucrătoare”.

la alineatul (4), prima propoziție se completează cu textul „la etapele de proiectare, construire, punere în funcțiune a rețelelor publice de alimentare cu apă și/sau canalizare, precum și a construcțiilor și instalațiilor acestora, la branșarea/debranșarea la/de la rețelele publice de alimentare cu apă şi/sau de canalizare”.

se completează cu alineatul (5) cu următorul cuprins:

„(5) În cazul în care, operatorul, în relațiile sale cu consumatorii şi potențialii consumatori, are nevoie de informațiile cu privire la aceștia (datele de identitate, domiciliu, sediu juridic, bunurile deținute, numerele cadastrale ale bunurilor imobile, IDNO, IDNP, capacitățile şi activitatea acestuia) sau de a verifica alte informații indicate în cereri sau petiții ale acestora, sau necesare pentru branșarea/debranșarea acestora de la rețelele publice de alimentare cu apă și/sau canalizare, care se conțin în Registrul de stat al populației, Registrul de stat al persoanelor juridice, Registrul de stat al întreprinzătorilor individuali, Registrul bunurilor imobile şi/sau registrele actelor permisive, consultă aceste informații direct în registrele indicate, fără implicarea consumatorilor şi a potențialilor consumatori.”.

**Art. IX.** - Legea privind achizițiile publice nr.131/2015 (republicată în Monitorul Oficial al Republicii Moldova, 2018, nr.424-429, art.666) cu modificările ulterioare, se modifică după cum urmează:

1. Articolul 26:

se completează cu alineatul (31) cu următorul cuprins:

„(31) Criteriile prevăzute la alin.(3) lit. a) și b) sunt subsidiare și se utilizează în contextul criteriilor de la alin.(3) lit. c) sau d) sau în calitate de criteriu de atribuire suplimentar conform alin.(18). Criteriul prevăzut la alin.(3) lit. a) nu poate fi utilizat în mod separat în calitate de criteriu unic sau decisiv, acesta necesită a fi suprapus cu alte criterii, care la rândul lor vor avea o pondere cumulativă cel puțin tot atît de mare ca și criteriul prevăzut la alin.(3) lit. a).”;

alineatul (12) va avea următorul cuprins:

„(12) În cazul aplicării criteriilor de atribuire prevăzute la alin.(3) lit. c) şi d), ponderea maximă pe care elementul de preț o are în cadrul criteriului de atribuire a contractului de achiziții publice/acordului-cadru este de 50% pentru orice tip de achiziție.”

2. Articolul 56:

alineatul (3) litera c) se completează cu cuvintele „sau o bursă de mărfuri”;

se completează cu alineatul (31) cu următorul cuprins:

„(31) În cazul contractelor de achiziție de bunuri, autoritatea contractantă nu este obligată să publice în prealabil un anunț de participare dacă organizează procedurile de negociere pe o platformă electronică administrată de o bursă de mărfuri.”

3. Articolul 70 se completează cu alineatul (21) cu următorul cuprins:

„(21) În cazul achiziției publice de bunuri sau servicii, o ofertă prezintă un preț semnificativ mai scăzut în comparație cu ofertele altor ofertanți dacă prețul ofertat este cu cel puțin 20% mai mic decît prețul mediu de piață pentru bunuri/servicii de categorie și calitate similară.”

**Art. X**. – La articolul 49 din Codul transporturilor rutiere nr. 150/2014 (Monitorul Oficial al Republicii Moldova, 2014, nr. 247–248, art. 568), cu modificările ulterioare, lit. i) se modifică și va avea următorul cuprins:

”i) să asigure efectuarea controlului medical al conducătorilor auto nu mai rar de o dată la 12 ore de muncă, cu excepţia conducătorilor auto care activează pe rutele internaţionale, aceştia fiind supuşi controlului medical cu cel mult 3 ore pînă la plecarea în cursă. Criteriile conform cărora conducătorii auto vor fi supuşi controlului medical se aprobă prin instrucţiune de către organul central de specialitate, după consultarea Ministerului Sănătăţii; să asigure efectuarea verificării tehnice generale a fiecărui vehicul rutier nu mai rar de o dată la 20 de ore de lucru, cu excepţia celor de pe rutele internaţionale care vor fi supuse controlului tehnic înainte de plecarea în fiecare cursă. Criteriile privind controlul tehnic al vehiculelor rutiere se aprobă prin instrucţiune de către organul central de specialitate;”.

**Art. XI.** – Legea nr.107/2016 cu privire la energia electrică (Monitorul Oficial al Republicii Moldova, 2016, nr.193–203, art.413), cu modificările ulterioare, se modifică după cum urmează:

1. Articolul 47:

alineatul (1) se completează cu următoarea propoziție „Cererea de eliberare a avizului de racordare și anexele la ea se depun direct la sediul operatorului de sistem, fie prin scrisoare recomandată sau prin intermediul mijloacelor electronice de comunicare sub formă de document electronic.”;

la alineatul (3), prima propoziție va avea următorul cuprins: „Avizul de racordare se eliberează gratuit, pe suport de hârtie sau sub formă de document electronic.”.

2. Articolul 92:

la alineatul (10), după cuvintele „în procesul de comunicare,” se completează cu textul „de construcție, exploatare, întreținere, reabilitare sau modernizare a rețelelor electrice de transport şi de distribuție, de asigurare a accesului la rețelele electrice de transport şi de distribuție,”;

se completează cu alineatul (11) cu următorul cuprins:

„(11) În cazul în care, întreprinderile electroenergetice, în relațiile lor cu potențialii consumatori, consumatorii finali şi utilizatorii de sistem, au nevoie de informații cu privire la aceștia (datele de identitate, domiciliu, sediu juridic, bunurile deținute, numerele cadastrale ale bunurilor imobile, IDNO, IDNP, capacitățile şi activitatea acestuia) sau de a verifica alte informații indicate în cereri sau petiții ale acestora, sau necesare pentru branșarea/debranșarea acestora de la rețelelor electrice de transport şi de distribuție, care se conțin în Registrul de stat al populației, Registrul de stat al persoanelor juridice, Registrul de stat al întreprinzătorilor individuali, Registrul bunurilor imobile şi/sau registrele actelor permisive, consultă aceste informații direct în registrele indicate, fără implicarea potențialilor consumatori, consumatorilor finali şi utilizatorilor de sistem.”

**Art. XII.** – Legea nr.108/2016 cu privire la gazele naturale (Monitorul Oficial al Republicii Moldova, 2016, nr.193–203, art.415), cu modificările ulterioare, se modifică după cum urmează:

1. La articolul 61 alineatul (2), textul „15 zile calendaristice” se substituie cu textul „10 zile lucrătoare”.

2. Articolul 110:

la alineatul (10), după cuvintele „în procesul de comunicare,” se completează cu textul „de construcție, exploatare, întreținere, reabilitare sau modernizare a rețelelor de transport şi de distribuție a gazelor naturale, de asigurare a accesului la rețelele de transport şi de distribuţie a gazelor naturale,”;

se completează cu alineatul (11) cu următorul cuprins:

„(11) În cazul în care, întreprinderile de gaze naturale, în relațiile lor cu potențialii consumatori, consumatorii finali şi utilizatorii de sistem, au nevoie de informații cu privire la aceștia (datele de identitate, domiciliu, sediu juridic, bunurile deținute, numerele cadastrale ale bunurilor imobile, IDNO, IDNP, capacitățile şi activitatea acestuia) sau de a verifica alte informații indicate în cereri sau petiții ale acestora, sau necesare pentru branșarea/debranșarea acestora de la rețelele de transport şi de distribuție a gazelor naturale, care se conțin în Registrul de stat al populației, Registrul de stat al persoanelor juridice, Registrul de stat al întreprinzătorilor individuali, Registrul bunurilor imobile şi/sau registrele actelor permisive, consultă aceste informații direct în registrele indicate, fără implicarea potențialilor consumatori, consumatorilor finali şi utilizatorilor de sistem.”.

**Art. XIII. –** Articolul 56 alineatul (2) din Legea nr.100/2017 cu privire la actele normative (publicată în Monitorul Oficial al Republicii Moldova, 2018, nr.7–17, art.34), se completează la începutul alineatului cu următoarele cuvinte „Pentru legile care reglementează activitatea de întreprinzător în partea ce se referă la stabilirea de obligații, cerințe sau interdicții suplimentare în desfășurarea activității economice,”.

**Art. XIV.** – Articolul 40 din Legea nr. 74/2020 privind achizițiile în sectoarele energeticii, apei, transporturilor și serviciilor poștale (publicată în Monitorul Oficial al Republicii Moldova, 2020, nr.153-158, art.278) se modifică după cum urmează:

alineatul (3) litera c) se completează cu cuvintele „sau o bursă de mărfuri”;

se completează cu alineatul (31) cu următorul cuprins:

„(31) În cazul contractelor de achiziție de bunuri, autoritatea contractantă nu este obligată să publice în prealabil un anunț de participare dacă organizează procedurile de negociere pe o platformă electronică administrată de o bursă de mărfuri.”

**Art. XV.** - Legea nr. 124/2022 privind identificarea electronică și serviciile de încredere (Monitorul Oficial al Republicii Moldova, 2022, nr.170–176, art.317), se modifică după cum urmează:

1) Articolul 11:

alineatul (1) va avea următorul cuprins:

„(1) Cererea de certificare a cheii publice se depune:

a) sub formă de document pe suport de hârtie, semnat cu semnătura olografă a solicitantului;

b) sub formă de document electronic, semnată cu semnătură electronică sau căreia i s-a aplicat sigiliul electronic;

c) sub formă de document electronic, generat și transmis în mod automatizat după trecerea procedurii de identificare de către solicitant prin intermediul unui serviciu de identificare a persoanei la distanță care utilizează mijloace de verificare automatizate, fără operator uman;

d) sub formă de imagini video, înregistrate de către solicitant prin intermediul serviciu de identificare a persoanei la distanță care utilizează mijloace de verificare cu operator uman.”;

alineatul (2) se completează cu litera c) cu următorul cuprins:

„c) consimțământul de prelucrare a datelor cu caracter personal.”;

se completează cu alineatul (3) cu următorul cuprins:

„(3) Prin derogare de la prevederile Legii nr. 133/2011 privind protecția datelor cu caracter personal, consimțământul de prelucrare a datelor cu caracter personal se exprimă sub una din formele prevăzute la alin. (1).”.

2) Articolul 12 se completează cu alineatul (21) cu următorul cuprins:

„(21) În cazul cererilor depuse în conformitate cu art. 11 alin. (1) lit. b) și c), prestatorul de servicii de încredere este în drept să implementeze soluții de automatizare a procesului de examinare a cererii și de emitere a deciziei de certificare a cheii publice.”.

**Articolul XVI.** - (1) Prezenta lege intră în vigoare în termen de 2 luni de la publicarea în Monitorul Oficial al Republicii Moldova.

(2) În termen de 4 luni de la publicarea în Monitorul Oficial al Republicii Moldova, Guvernul va aduce actele sale normative în concordanță cu prevederile acesteia.

PREȘEDINTELE PARLAMENTULUI

Chișinău, \_\_\_\_\_\_\_\_\_\_\_ 2023.

Nr. \_\_\_\_\_\_\_\_\_\_.

-----------------------------------------------